b'\n_START_ARTICLE_\nYoizuki (1944)\n_START_SECTION_\nPalvelus\n_START_PARAGRAPH_\nAlus liitettiin palvelukseenotettaessa koulutettavaksi yhdistetyn laivaston 11. h\xc3\xa4vitt\xc3\xa4j\xc3\xa4laivueeseen p\xc3\xa4\xc3\xa4llikk\xc3\xb6n\xc3\xa4\xc3\xa4n aiemmin Akishimon p\xc3\xa4\xc3\xa4llikk\xc3\xb6n\xc3\xa4 ollut komentaja Nakao Kotaro, joka luovutti p\xc3\xa4\xc3\xa4llikkyyden 10. helmikuuta aiemmin Ushion p\xc3\xa4\xc3\xa4llikk\xc3\xb6n\xc3\xa4 olleelle Araki Masamille. Alus oli 16. helmikuuta Yokosukassa, jolloin se osallistui ilmahy\xc3\xb6kk\xc3\xa4yksen torjuntaan._NEWLINE_Alus saapui 23. helmikuuta Kureen, mist\xc3\xa4 se siirtyi Japaninmerelle koulutukseen. Alus liitettiin 25. toukokuuta yhdistetyn laivaston 31. saattajalaivueen 41. h\xc3\xa4vitt\xc3\xa4j\xc3\xa4viirikk\xc3\xb6\xc3\xb6n, jonka muut alukset olivat Fuyutsuki, Suzutsuki ja Natsuzuki. Alus vaurioitui liev\xc3\xa4sti osuttuaan miinaan 5. kes\xc3\xa4kuuta Kuren satamasta l\xc3\xa4hdetty\xc3\xa4\xc3\xa4n. Vauriot korjattiin laiturissa._NEWLINE_Alus oli 2. elokuuta naamioituna ankkurissa Japaninmerell\xc3\xa4 ja se antautui paikalla ollessaan. Alus poistettiin palveluksesta 5. lokakuuta 1945, mink\xc3\xa4 j\xc3\xa4lkeen se kuljetti kotiutettavia sotilaita Japaniin. Alus luovutettiin 29. elokuuta 1947 Taiwanin laivastolle, joka nimesi sen Fen Yangiksi. Alus romutettiin vuosina 1962\xe2\x80\x931963.'